Diari Oficial de la Generalitat Valenciana


Sumari del DOGV 7081, del 02-08-2013 (2013/7773)

Notificació del decret dictat en el procediment verbal de desnonament per falta de pagament número 54/2013.
-----------------------------------------------------------------------------------------------------------

### Dades del document

Número de DOGV
:   7081

Data del DOGV
:   02-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7773


Organisme emissor
:   Jutjat de Primera Instància Número 5 d'Orihuela

Tipus de document
:   Anunci

Notificació del decret dictat en el procediment verbal de desnonament per falta de pagament número 54/2013. [2013/7773]  
Desnonament verbal per falta pagament 000054/4851-LPC  
De: María del Carmen Velardo del Amo.  
Procurador: Antonio Merlos Sánchez.  
Contra: Winifred Ada Stone.  
Procurador/a: -  
En el procediment a què s'ha fet referència s'ha dictat la resolució que literalment diu així:  
«Decret número 181/2013  
Secretària judicial: Ana Isabel Maldonado Ballester.  
Orihuela, 11 d'abril de 2013   
Antecedents de fet  
Primer. El procurador senyor Merlos Sánchez, en representació de María del Carmen Velardo del Amo, va presentar demanda de desnonament per falta de pagament de rendes o quantitats degudes, i va acumular-ne l'acció de reclamació del pagament, per import de 6.651,61 euros, dirigida contra Winifred Ada Stone.  
Segon. Admesa a tràmit la demanda es va acordar requerir al demandat perquè en el termini de 10 dies desallotjara l'immoble i pagara a l'actora les quantitats reclamades o, en qualsevol altre cas, compareguera davant d'este Jutjat i en formulara l'oposició, on al·legara succintament les raons per les quals, al seu entendre, no deu, en tot o en part, la quantitat reclamada.  
Tercer. S'han efectuat estes diligències i ha transcorregut el termini concedit, sense que el demandat haja pagat o haja presentat un escrit d'oposició.  
Fonaments de dret  
Primer. L'article 440.3, paràgraf 5, de la Llei d'Enjudiciament Civil, disposa que si el demandat no atenguera el requeriment de pagament o no compareguera per a oposar-se o aplanar-se a la demanda, en el termini de 10 dies, el secretari judicial dictarà un decret en què es considerarà acabat el juí de desnonament i es traslladarà al demandant perquè n'inste el despatx d'execució, per a la qual cosa serà suficient la simple sol·licitud.  
Segon. En este cas, atés que el demandat ha sigut requerit en els termes exposats en l'anterior fonament de dret i no ha comparegut davant d'este Tribunal, ni ha efectuat el pagament de les quantitats reclamades, és procedent acordar l'arxiu d'este juí de desnonament i traslladar-lo a la part actora perquè formule la demanda d'execució; esta resolució servix de títol executiu segons el que establixen els articles 517.2.9 i 440.3 de la Llei d'Enjudiciament Civil.  
  
Dispositiva  
1. Procediu a l'arxiu d'este juí de desnonament en la seua fase monitòria, instat per María del Carmen Velardo del Amo, contra Winifred Ada Stone, en reclamació de la quantitat de 6.651,61 euros, que té força executiva, de conformitat amb l'article 517.2.9 de la Llei d'Enjudiciament Civil.  
2. Notifiqueu esta resolució a les parts i advertiu-los que si canviaren de domicili, ho hauran de comunicar immediatament al Tribunal i que, de conformitat amb l'article 440.3, 4t paràgraf, i amb allò que s'ha disposat en el Decret de data 29 d'octubre de 2012, se'n procedirà a l'immediat llançament (16.05.2013, a les 09.45 hores), sense necessitat de notificació posterior.  
3. Traslladeu-la a la part demandant a fi que inste el despatx d'execució del llançament, per a la qual cosa serà suficient la simple sol·licitud.  
4. Es deixen sense efecte els assenyalaments que s'havien fet en estes interlocutòries per al dia 30 de maig de 2013, a les 09.45 hores, així com per al dia 2 de juliol de 2013, a les 09.45 hores, per a la realització de la vista del juí i la pràctica del llançament, respectivament.  
Mode d'impugnació: per mitjà de recurs de revisió davant d'este Jutjat. No obstant això, es durà a efecte el que s'ha acordat. El recurs haurà d'interposar-se per escrit en el termini de cinc dies hàbils comptats des de l'endemà de la notificació, amb indicació de la infracció comesa, segons el criteri de la persona recurrent; sense estos requisits no s'admetrà el recurs (art. 454.bis.2 de la LECn). Així mateix, en el moment de presentar el recurs haurà d'acreditar-se la constitució del depòsit de 25,00 euros en el compte de consignacions del Jutjat prevista en la disposició addicional 15a de la Llei Orgànica del Poder Judicial.  
Ho dispose i firme. En done fe. La secretària.»  
I com a conseqüència del parador desconegut de Winfred Ada Stone, s'estén este edicte perquè servisca de cèdula de notificació.  
  
Orihuela, 2 de juliol de 2013.- La secretària judicial: Ana Isabel Maldonado Ballester.